**Fremdrift fasaderehabilitering.**

Status:

Tun C er ferdig, bortsett fra litt små-puss som tas innimellom. Tun B er vasket med vaskemiddel og soppdreper på alle sider. Sidebygg er ferdig syd og vest og nord, godt i gang med vinduer. Halve hovedblokk B er ferdig med 2 strøk syd (ikke vinduer).

Repetisjon:

Malerarbeidet prioriteres til syd og vestvegger slik at vi kan ta i bruk våre terrasser så snart som mulig. Det vil gjøres for hvert Tun. Først vegger, deretter vinduer og terrassedører. Fasade mot Edelgranveien blir utført ved hjelp av lift til slutt.

Ref tidligere epost vedr vindu og maling. Er dere hjemme så lukk opp vinduet like etter det er malt. Det er en god idè å la vinduet stå åpent en stund. Vippet innover. Dette pga malingen som herder fort. Hvis problemer med å få opp vinduet så heng en lapp godt synlig fra innsiden med info til malerne om at vinduet sitter fast. Således kan de hjelpe til med å skjære i åpningen mellom vindu og ramme.

Også husk at det ikke er ønskelig at noen oppholder seg på terrassene når det foregår arbeid i stillasene.

Observasjoner etter vask og maling av Tun C:

De kommer ikke til å vaske like hardt som de gjorde på bygg C, årsaken er at noe av det ytterste pusslaget løsnet.

Til tross for at det kan oppfattes som møkkete/misfarget når det er malt, er området vasket og rent nok for påføring av primer og maling.

Graden av skitt i fasadene ser ut til å tilta på bygg B og A.

Foreløpig tilbakemelding er at omfanget av store puss skader på bygg B er mindre enn på bygg C.

De skadene som er oppdaget er mindre i omfang.

For å få tilfredsstillende dekk på malingen opplever Malercompagniet at forbruket av maling er vesentlig høyere enn hva som er forventet og vanlig ved behandling av pussede fasader. Dette skyldes i all hovedsak at fasadene suger til seg malingen, (at underlaget er veldig tørt og krittende).

Det er kun vinduer og terrassedører som skal males. Inngangsdørene

**VEND**

som vender ut mot Edelgranveien og inngangsdørene i nr 2,12 og 22 skal ikke males. (De er levert ferdig lakkert fra leverandør, da de ble montert). Rammene rundt blir malt.

Det skal monteres beslag på tak over innganger (Nr 2,4,12,14,22 og 24) og disse monteres mot slutten av prosjektet.

Ved oppussingsarbeider vil det alltid bli en del «etterarbeid», som naturligvis faller på byggherren/den enkelte av oss. Det gjelder om vi har hus eller hytte eller leilighet. Vi kan ikke forvente at alt er helt støvsugd når håndverkerne har utført sin jobb. De gjør så godt de kan med tildekning og hensyntagende.

Vi må forvente at noen enklere gjøremål blir våre. Litt kosting på terrasser, vinduspuss, rekkverk-vasking etc etc følger med og dette må vi utføre selv. Hvis noen opplever skader på bygg eller eiendeler (som ikke kan justeres selv) så må dette selvfølgelig varsles.

Bygningene blir etter ferdigstillelse veldig fine, så nå er det bare hyggelig å ordne rundt seg, og gjøre det koselig.

**Sommerfest**

Husk at vi også i år arrangerer sommerfest. Fredag 15 august er alle velkommen. Det kommer egen invitasjon.

Inntil vi sees igjen – nyt sommerens varierende dager !